ร้านนายหัวโรตี ชาชักแห่งนี้อยู่ในเกตเวย์เอกมัยชั้นล่างซึ่งตั้งอยู่ในโซนที่เป็นคีออสหลายๆ ร้านติดกัน อยู่ระหว่างทางเดินไปห้องน้ำ ร้านอยู่หัวมุมเลยค่า ร้านนี้มีหลายสาขาดังในเมนูโรตี กับชาชัก วันนี้เดินผ่านก็เพิ่งรู้ว่ามีขายขนมปังด้วย เลยสั่งขนมปังเนย นม น้ำตาลมาสองคู่ ขนมปังหน้ากรอบ เนื้อในนุ่ม โรยนม น้ำตาลเพียบ รสชาติหวาน เค็ม หอมกลิ่นเนย แต่ต้องรีบทานนะคะ เพราะถ้าตั้งทิ้งไว้จนหายร้อนแล้วจากกรอบจะกลายเป็นแข็ง จากนุ่มจะกลายเป็นเหนียวได้เลยล่ะค่ะ